Die Fiama Google Inc. is a bsondas dafia bekãnt, das doat de Untanemenskultua und dés Fiamenklima nu oiwai so is wia bai ãndare Fiamen ind da Zaid fum grosn Intanet-Boom. Dés Motto fu Google is "Don't be evil", dés hoast, ma soid néd unfraindlich zu dé Kolegn, de Kundn und dé User sai, åwa a ned ådrad und hintalisdig, wia s sunst im  Gscheftslém oft da Fåi is. Drai Richtlinien, dé dé Fiama eanare Ãngschdödn midgibt, san zum Baischbü: "You can make money without doing evil" (Ma kã Gød fadina, one das ma bes sai muas), "You can be serious without a suit" (Ma kã eansthåft sai, one das ma an Ãnzug ãhåd) und "Work should be challenging and the challenge should be fun" (Oawad soid a Hearausfoadarung sai und a Hearausfoadrung soid Schbas måcha).